Opinións relixiosas de Adolf Hitler

As opinións relixiosas de Adolf Hitler teñen sido materia de debate. Con base no rexeitamento dos principios do cristianismo na súa adolescencia e nos seus esforzos en reducir a independencia e a influencia do cristianismo en Alemaña ao chegar ao poder, os principais biógrafos estudosos conclúen en cualificalo como opoñente do cristianismo. O historiador Laurence Rees non atopa evidencia de que Hitler, na súa vida persoal, teña expresado algunha crenza persoal nos principios básicos da igrexa cristiá. Evans escribe que Hitler pensaba que Alemaña non podía tolerar a intervención de influencias foráneas como o papa e os "sacerdotes, que eran escaravellos negros, abortos en casullas negras". Evans sinala que Hitler consideraba o cristianismo como "indeleblemente xudeu en orixe e carácter" e como "prototipo do bolxevismo", que "violaba a lei da selección natural". Os comentarios de Hitler aos seus confidentes, descritos nos Diarios de Goebbels, nas memorias de Albert Speer e nas transcricións das conversacións privadas de Hitler por Martin Bormann en Hitler's Table Talk, son evidencias da súa postura contraria ao cristianismo; estas fontes recollen varios comentarios privados nos que Hitler ridiculiza a doutrina cristiá como absurda e socialmente destrutiva.<ref>{{cita libro|título=Hitler's Table Talk 1941-1944: Secret Conversations|apelidos1=Cameron|nome1=Norman|editorial=Enigma Books|ano=2007|ISBN=|apelidos2=Stevens|nome2=R. H.|apelidos3=Weinberg|nome3=Gerhard L.|apelidos4=Trevor-Roper|nome4=H. R.|páxina=48|cita=O 14 de outubro de 1941, nunha entrada sobre o destino do cristianismo, Hitler dicía que "a ciencia non pode mentir, por estar sempre esforzándose, segundo o estado momentáneo do coñecemento, para descubrir que é certo. Cando comete un erro, faino de boa fe. É o cristianismo quen é mentiroso. Está en perpetuo conflito consigo mesmo' '(Science cannot lie, for its always striving, according to the momentary state of knowledge, to deduce what is true. When it makes a mistake, it does so in good faith. It's Christianity that's the liar. It's in perpetual conflict with itself)."|ref=}}</ref>

Hitler, tentando atraer as masas alemás durante a súa campaña política e o seu mandato, fixo ás veces declaracións en apoio da relixión e en contra do ateísmo. Nun discurso afirmaba que o ateísmo (concepto que vinculaba ao comunismo e ao "materialismo xudeu") fora "eliminado", e prohibiu a Liga Alemá de Librepensadores. Hitler foi fillo dunha nai católica practicante, e foi bautizado e confirmado na Igrexa católica. No seu libro Mein Kampf e en discursos públicos afirmou unha crenza no cristianismo. Hitler e o partido nazi promoveron o "cristianismo positivo", un movemento que rexeitaba as doutrinas máis tradicionais do cristianismo, como a divindade de Xesús, así como os elementos percibidos como xudeus como o Antigo Testamento. Hitler sostivo que continuaba a crer nunha deidade activa e, nun discurso público, declarou que tiña a Xesús en moita consideración como un "guerreiro ario" que loitara contra o xudaísmo.

Mentres que un pequeno número de escritores aceptan estas declaracións públicas como expresións xenuínas da súa espiritualidade, a ampla maioría considera que Hitler era xeralmente escéptico no referente á relixión, pero sabía que só podería ser escollido de finxir un compromiso co cristianismo e a crenza nel.

Porén, xa no cargo, Hitler e o seu réxime buscaron reducir a influencia do cristianismo na sociedade alemá. Dende mediados da década de 1930 o seu goberno comezou a estar dominado por anticristiáns militantes como Bormann, Goebbels, Himmler, Rosenberg e Heydrich, aos quen Hitler nomeou en postos clave. Estes radicais foron xeralmente consentidos ou alentados para levar a cabo as persecucións ás igrexas e organizacións cristiás. O réxime levou a cabo un esforzo para coordinar os protestantes alemáns nunha Igrexa Protestante do Reich unificada (ao que se resistiu a Igrexa Confesante) e actuou con rapidez para eliminar o catolicismo político. Hitler asinou un concordato coa Santa Sé, mais ignorouno de xeito rutineiro e permitiu as perseción á Igrexa católica. Outras minorías relixiosas sufriron maior represión, como o exterminio dos xudeus de Alemaña con base na ideoloxía racial nazi. As Testemuñas de Xehová foron perseguidas sen descanso por rexeitar tanto o servizo militar como a adhesión ao movemento nazi. Hitler anticipaba un colapso do cristianismo ante os avances científicos, e que o nazismo e a relixión non poderían coexistir a longo prazo. Aínda que disposto a atrasar o conflito por motivos políticos, os historiadores conclúen que en última instancia buscar a destrución do cristianismo en Alemaña, ou canto menos a súa distorsión ou subxugación a unha perspectiva acorde co nacionalsocialismo.

 Notas 

 Véxase tamén 
 Bibliografía 






























 Ligazóns externas 
 Mein Kampf; por Adolf Hitler 
 "Was Hitler a Christian?"  por Dinesh D'Souza. 
 "Was Hitler a Catholic?" por John Muscat. Quadrant Online 
 "Hitler's religious beliefs and fanaticism" por Jim Walker. nobeliefs.com''. 

Categoría:Adolf Hitler
Categoría:Anticlericalismo